Babelscape/SREDFM huggingface dataset:
Χερσόνησος Βαλντές

Η Χερσόνησος Βαλντές (ισπανικά: "Península Valdés") είναι χερσόνησος κατά μήκος των ακτών του Ατλαντικού της περιφέρειας Βιέδμα, στα βορειοανατολικά της επαρχίας Τσουμπούτ ("Chubut Province") της Αργεντινής. Το μέγεθός της είναι περίπου 3.625 τ.χλμ.. Η πλησιέστερη μεγάλη πόλη είναι το Πουέρτο Μάδριν ("Puerto Madryn"). 
left|thumb|Η χερσόνησος Βαλντές από το διάστημα 
Η μόνη πόλη στην χερσόνησο είναι ο μικρός οικισμός του Πουέρτο Πιράμιδες ("Puerto Pirámides"). Υπάρχουν επίσης αγροκτήματα όπου εκτρέφονται πρόβατα.

Το μεγαλύτερο μέρος της χερσονήσου είναι χέρσο ενώ υπάρχουν μερικές αλμυρές λίμνες. Η μεγαλύτερη από αυτές τις λίμνες βρίσκεται 40 μέτρα κάτω από την επιφάνεια της θάλασσας και μέχρι πρόσφατα θεωρούνται το χαμηλότερο σημείο της Αργεντινής και της Νότιας Αμερικής.

Αποτελεί σημαντικό φυσικό καταφύγιο το οποίο εξελέγη Μνημείο Παγκόσμιας Κληρονομιάς από την UNESCO το 1999. Στις ακτές της βρίσκουν καταφύγιο θαλάσσια θηλαστικά όπως θαλάσσια λιοντάρια, φώκιες και θαλάσσιοι ελέφαντες. Φάλαινες ("Southern right whales") μπορούν να βρεθούν στους κόλπους Γκόλφο Νουέβο ("Golfo Nuevo") και Γκόλφο Σαν Χοσέ ("Golfo San José") οι οποίοι αποτελούν ασφαλή μέρη, προστατευμένα από την χερσόνησο και την παταγονική ενδοχώρα. Οι φάλαινες αυτές εμφανίζονται από το Μάιο ως το Δεκέμβριο για να ζευγαρώσουν και να γεννήσουν, καθώς τα νερά στον κόλπο είναι θερμότερα και πιο ήσυχα από την ανοικτή θάλασσα. Στις ακτές της χερσονήσου απαντώνται επίσης όρκες, οι οποίες επιτίθενται στις ακτές κυνηγώντας θαλάσσια λιοντάρια και θαλάσσιους ελέφαντες.

Στο εσωτερικό της χερσονήσους απαντώνται ρέα ("rhea"), γκουανάκος ("guanacos") και μάρας ("maras"). Στη χερσόνησο βρίσκουν καταφύγιο και αρκετά είδη πουλιών. Τουλάχιστον 181 είδη πουλιών, 66 από τα οποία αποδημητικά, ζουν στην περιοχή, συμπεριλαμβανομένου του περιστεριού της Ανταρκτικής.
Ινδοϊρανικές γλώσσες

Οι Ινδοϊρανικές γλώσσες είναι ο ανατολικότερος κλάδος των Ινδοευρωπαϊκών γλωσσών.

Κατάγονται από ένα κοινό πρόγονο, την πρωτοϊνδοϊρανική.

Διαιρούνται σε τέσσερις υποομάδες:
* τις Ινδικές γλώσσες (ή ινδοάριες), μαρτυρημένες από τη 2η χιλιετία π.Χ., ανάμεσά τους η Σανσκριτική, η Χίντι / Ουρντού, η Πάλι, η Μπενγκάλι, η Μαράτι κ.ά.
* τις Ιρανικές γλώσσες, μαρτυρημένες περίπου από το 1000 π.Χ., ανάμεσά τους η Αβεστική, Περσική, η Τατζικική, η Κουρδική κ.ά.
* τις Δαρδικές γλώσσες, ανάμεσά τους η Κασμίρι.
* τις Νουριστάνι γλώσσες
Πετεφρής

Ο Πετεφρής είναι πρόσωπο που αναφέρεται στη Παλαιά Διαθήκη. Φέρεται ως αξιωματούχος αυλικός του Φαραώ στο σπίτι του οποίου και είχε προσληφθεί και υπηρετούσε ο Ιωσήφ, ο αγαπημένος γιος του Ιακώβ.
Άγαρ

Η Άγαρ ήταν Αιγύπτια δούλη της Σάρρας, σύζυγος στη συνέχεια του Αβραάμ και μητέρα του Ισμαήλ. Το όνομά της σημαίνει "ψυχή".
Επειδή η Σάρα δεν μπορούσε να τεκνοποιήσει, πρόσφερε στον Αβραάμ την δούλη της Άγαρ με την οποία και απέκτησε γιο τον Ισμαήλ. Η περιφρονητική της όμως στάση που επέδειξε στη συνέχεια προς στη Σάρα εξανάγκασε τη τελευταία να την εκδιώξει μαζί με τον γιο της στην έρημο Βηρσαβεέ. Η περιπλάνηση της Άγαρ και ο θρήνος της πριν αναγκασθεί να εγκαταλείψει το παιδί της και να πεθάνει από τη δίψα περιγράφονται στη Γένεση με τρόπο εξαιρετικά συγκινητικό. Την τελευταία όμως στιγμή άγγελος εξ ουρανού υπέδειξε στην Άγαρ μία πηγή.
Με τον τρόπο αυτό σώθηκε η Άγαρ και ο γιος της Ισμαήλ που παρέμειναν όμως για πολλά χρόνια στην έρημο μέχρι να μεγαλώσει ο Ισμαήλ όπου και έλαβε ως σύζυγό του την Φαράν γενόμενος έτσι πατέρας των Ισμαηλιτών, των αργότερα καλουμένων Αγαριτών.
Θανάσης Μυλωνάς

Ο Θανάσης Μυλωνάς (1938 – 4 Ιανουαρίου 1989) ήταν Έλληνας ηθοποιός.

Γεννήθηκε το 1938. Έπαιξε σε κωμωδίες κυρίως, όπως στο «Της κακομοίρας». Ήταν παντρεμένος με την ηθοποιό Κατερίνα Βασιλάκου και απέκτησαν την κόρη τους, Ελένη Μυλωνά. Πέθανε στις 4 Ιανουαρίου 1989, σε ηλικία 51 ετών, και τάφηκε στο Νεκροταφείο της Άνοιξης, (Μπογιάτι) στη Δροσιά Αττικής.
Γλώσσες της Ανατολίας

Οι Γλώσσες της Ανατολίας (Γλώσσες της Μικράς Ασίας) είναι μια ομάδα εξαφανισμένων ινδοευρωπαϊκών γλωσσών που ομιλούνταν στη Μικρά Ασία. Η καλύτερα μαρτυρoύμενη από αυτές είναι η Χεττιτική.

Κατάλογος γλωσσών της Ανατολίας:

* Χεττιτική ("nesili"), μαρτυρείται από το 1900 π.Χ. ως το 1100 π.Χ., επίσημη γλώσσα της Χεττιτικής Αυτοκρατορίας.
* Λουβική ("luwili"), στενά συγγενική με τη χεττιτική, μιλιόταν σε γειτονικές περιοχές, κάποιες φορές κάτω από χεττιτικό έλεγχο.
** Σφηνοειδής Λουβική, γλώσσες και παραθέματα σε χεττιτικά κείμενα.
** Ιερογλυφική Λουβική σε σφραγίδες και επιγραφές σε βράχους.
* Παλαϊκή, μιλιόταν στην βορειοκεντρική Μικρά Ασία, εξαφανίστηκε περίπου τον 13ο αιώνα π.Χ., γνωστή μόνο αποσπασματικά από παραθέματα προσευχών σε χεττιτικά κείμενα.
* Καρική, μιλιόταν στην Καρία, αποσπασματικά μαρτυρημένη από γκράφιτι από Κάρες μισθοφόρους στην Αίγυπτο περίπου από τον 7ο αιώνα π.Χ., εξαφανίστηκε περίπου τον 3ο αιώνα π.Χ..
* Λικυακή, που μιλιόταν στην Λυκία, και Λυδική, που μιλιόταν στη Λυδία, προεχόμενες από τη χεττιτική της Εποχής του Σιδήρου ή Λουβικές διάλεκτοι, εξαφανίστηκαν και οι δύο περίπου την 1ο αιώνα π.Χ., αποσπασματικά μαρτυρημένες.
* Πισιδική και Σιδητική, αποσπασματικά μαρτυρούμενες.
* Παμφυλιακή διάλεκτος της ελληνικής


*
Κατηγορία:Αρχαίες γλώσσες
Κατηγορία:Εξαφανισμένες γλώσσες της Ασίας
Βενεζουέλα

Η Βενεζουέλα ("Venezuela" που προφέρεται στα αμερικανικά ισπανικά: "Μπενεσουέλα", αλλά στην Ισπανία "Μπενεθουέλα") ή επίσημα Μπολιβαριανή Δημοκρατία της Βενεζουέλας (ισπανικά: "República Bolivariana de Venezuela") είναι χώρα της Νότιας Αμερικής, πρώην ισπανική αποικία. Συνορεύει με την Κολομβία στα δυτικά, με τη Βραζιλία νότια και τη Γουιάνα στα ανατολικά. Στα βόρεια βρέχεται από τη θάλασσα της Καραϊβικής και οριοθετείται από τα χωρικά ύδατα των: Δομινικανή Δημοκρατία, Αντίγκουα και Μπαρμπούντα, Τρινιντάντ και Τομπάγκο, Γρενάδα, Ολλανδικές Αντίλλες και Μπαρμπάντος. Πρωτεύουσα είναι το Καράκας.

Ο πρώην πρόεδρος της χώρας Ούγκο Τσάβες ήταν γνωστός για την προώθηση του δημοκρατικού σοσιαλισμού στη χώρα, για την καλή του σχέση με τον Φιντέλ Κάστρο και τις πρωτοβουλίες του να δημιουργήσει ένα αντίβαρο στην Αμερικανική επιρροή στη Λατινική Αμερική. Η οικονομία της χώρας στηρίζεται σε μεγάλο βαθμό στα μεγάλα αποθέματα πετρελαίου που διαθέτει, τα μεγαλύτερα στον κόσμο. Ο πετρελαϊκός τομέας αποτελεί περίπου ένα τρίτο του ΑΕΠ της χώρας και παράγει περίπου το 80% των εξαγωγών. Η κυρίαρχη εταιρεία είναι η Petroleos de Venezuela, PDVSA. Η Βενεζουέλα είναι μία από τις πέντε ιδρυτικές χώρες του ΟΠΕΚ. Η ίδια η ιδέα του ΟΠΕΚ, προτάθηκε από τον Βενεζουελανό Χουάν Πάμπλο Πέρες Αλφόνσο, ως απάντηση στις χαμηλές τιμές του πετρελαίου τον Αύγουστο του 1960.

Η Βενεζουέλα παράγει επίσης και σημαντικές ποσότητες καφέ και κακάο. Κατά το 1970, ήταν κοντά στην Κολομβία σε παραγωγή καφέ, αλλά σήμερα ο πετρελαϊκός τομέας έχει επηρεάσει αρκετά την αγροτική παραγωγή. Ακόμη, είναι η πρώτη χώρα παγκοσμίως που κατάργησε τη θανατική ποινή για όλα τα εγκλήματα, το 1863.
Δράκων

Ο Δράκων ήταν τύραννος αλλά και ο πρώτος ο οποίος κατέγραψε τους νόμους στην Αρχαία Αθήνα με εντολή των Αθηναίων. Αν και συνήθως αναφέρεται ως ο πρώτος νομοθέτης των Αθηνών, πριν από αυτόν, έξι άρχοντες ονομαζόμενοι Θεσμοθέτες, θεσμοθετούσαν άγραφους νόμους από το 683 π.Χ.

Το 624 π.Χ. οι Αθηναίοι του ανέθεσαν να γράψει τους νόμους και το 621 π.Χ. τους έγραψε σε μαρμάρινες πλάκες (κύρβεις) τις οποίες τοποθέτησε στην Αγορά. Οι νόμοι αυτοί ήταν πολύ αυστηροί και από τότε η έκφραση "Δρακόντειοι νόμοι" είναι συνώνυμη με τους ιδιαίτερα αυστηρούς νόμους. Αντίστοιχα "Δρακόντεια μέτρα" ονομάζονται τα αυστηρά μέτρα. Δεν είναι τυχαίο ότι ο Πλούταρχος είπε ότι οι νόμοι του Δράκοντα γράφτηκαν με αίμα, όχι με μελάνι το οποίο ήταν όσων τους είχαν παρακούσει.

Οι τιμωρίες ήταν ιδιαίτερα σκληρές, με ασήμαντα αδικήματα, όπως η κλοπή ενός μήλου ή ακόμη και η τεμπελιά να τιμωρούνται με θάνατο.

Οι νόμοι του Δράκοντα αντικαταστάθηκαν με τη νομοθεσία του Σόλωνα μετά το 594 π.Χ.

Κάτι που είπε ο Αριστοτέλης για τον Δράκοντα:

«Δράκοντος δὲ νόμοι μὲν εἰσί, πολιτείᾳ δ' ὑπαρχούσῃ τοὺς νόμους ἔθηκεν: ἴδιον δ' ἐν τοῖς νόμοις οὐδὲν ἔστιν ὅ τι καὶ μνείας ἄξιον, πλὴν ἡ χαλεπότης διὰ τὸ τῆς ζημίας μέγεθος»
Εγλών

Ο Εγλών είναι πρόσωπο της Παλαιάς Διαθήκης. 

Σύμφωνα με το Βιβλίο των Κριτών ήταν βασιλιάς του Μωάβ που καταπίεζε το Ισραήλ.

Ήταν ο επικεφαλής της ομοσπονδίας των Μωαβιτών, Αμμωνιτών και Αμαληκίτες κατά την επίθεσή τους εναντίον των Ισραηλιτών. Ο Εγλών βασίλευσε τους Ισραηλίτες για 18 χρόνια.. Θανατώθηκε από τον Κριτή του Ισραήλ Αώδ.
Αββακούμ

Ο Αββακούμ, ή Αβακούμ, ή Αμβακούμ είναι πρόσωπο που αναφέρεται στην Παλαιά Διαθήκη ως προφήτης του Ισραήλ. Πρόκειται για τη μεταγραφή του εβραϊκού ονόματος "Χαμπακούμ" που σημαίνει «ένθερμος εναγκαλισμός», ή κατά άλλη εκδοχή «πατέρας έγερσης» [("Αββά" = πατήρ) + ("κουμ" = έγερση)].

Ο Αββακούμ έζησε επί βασιλείας του Ιωακείμ μεταξύ 650 και 627 π.Χ. και προφήτευσε για την αιχμαλωσία των Εβραίων από τον Ναβουχοδονόσορα, βασιλιά των Βαβυλωνίων, καθώς και για την εκ νέου αποκατάστασή τους στη πατρίδα τους.
Μάρτιν Βάλντζεεμυλλερ

Ο Μάρτιν Βάλντζεεμυλλερ (γερμ. "Martin Waldseemüller") (μεταξύ 1472/1475 - 16 Μαρτίου 1520) ήταν Γερμανός χαρτογράφος.
Ηλεκτρομαγνητική επαγωγή

Ηλεκτρομαγνητική επαγωγή (ή απλώς ηλεκτρική επαγωγή) (Electric Induction) ονομάζεται η εμφάνιση ηλεκτρισμού εξαιτίας μαγνητικού πεδίου. 
Συγκεκριμένα είναι το φαινόμενο της ανάπτυξης διαφοράς δυναμικού στα άκρα ενός αγωγού, η οποία λαμβάνει χώρα όταν μεταβάλλεται η μαγνητική ροή που διέρχεται από την επιφάνεια που ο συγκεκριμένος αγωγός ορίζει. Έτσι, η διαταραχή του μαγνητικού πεδίου προκαλεί διαταραχή του ηλεκτρικού πεδίου.

Η ανακάλυψη του φαινομένου αποδίδεται στον Άγγλο φυσικό Μάικλ Φαραντέι(*) (Michael Faraday), με πιθανότερη ημερομηνία πρώτης παρατήρησης την 29η Αυγούστου 1831.
Αμέριγκο Βεσπούτσι

Ο Αμέριγκο Βεσπούτσι ("Amerigo Vespucci", 9 Μαρτίου 1454 - 22 Φεβρουαρίου 1512) ήταν Ιταλός εξερευνητής, οικονομολόγος, θαλασσοπόρος και χαρτογράφος που απέδειξε ότι η Βραζιλία και οι Δυτικές Ινδίες δεν αποτελούν τις ανατολικές παρυφές της Ασίας, όπως αρχικά εικαζόταν από τα ταξίδια του Κολόμβου, αλλά ότι αποτελούσαν μια ξεχωριστή ήπειρο άγνωστη έως τότε στους Αφρο-Ευρασιάτες.
Γεωργία

Η Γεωργία (γεωργιανά: საქართველო, μτγ: σακάρτβελο, ΔΦΑ: ) είναι χώρα στο όριο Ευρώπης - Ασίας, αλλά θεωρείται πολιτιστικά, πολιτικά και ιστορικά Ευρωπαϊκό κράτος. Είναι κράτος μέλος του Συμβουλίου της Ευρώπης, του Οργανισμού για την Ασφάλεια και τη Συνεργασία στην Ευρώπη (ΟΑΣΕ), του Eurocontrol, του Οργανισμού για τη Δημοκρατία και την Οικονομική Ανάπτυξη (GUAM), και του Οργανισμού Οικονομικής Συνεργασίας του Ευξείνου Πόντου (ΟΣΕΠ) και φιλοδοξεί να ενταχθεί στο NATO.

Ο συνολικός πληθυσμός της χώρας ανέρχεται σε 3.728.600 κατοίκους, σύμφωνα με επίσημη εκτίμηση για το 2021. Στο παρελθόν η χώρα αποτελούσε μία από τις δημοκρατίες που συναπάρτιζαν τη Σοβιετική Ένωση. Στη συντριπτική τους πλειοψηφία (σήμερα 84%), οι κάτοικοι της Γεωργίας είναι Χριστιανοί Ορθόδοξοι. Το 10% είναι μουσουλμάνοι, το 4% χριστιανοί μονοφυσίτες (κυρίως η Αρμενική μειονότητα) και το 2% άλλο. Συνορεύει με τη Ρωσία, την Τουρκία, την Αρμενία και το Αζερμπαϊτζάν.

Μετά τον Ρωσο-Γεωργιανό πόλεμο του 2008, οι δύο πρώην ανεξάρτητες περιοχές της Γεωργίας, η Αμπχαζία και η Νότια Οσσετία, εξακολουθούν να θεωρούνται από πολλά μέλη της διεθνούς κοινότητας (Ε.Ε., Συμβούλιο της Ευρώπης, Η.Π.Α., ΝΑΤΟ, Ιαπωνία, κ.α.) ως περιοχές της Γεωργίας. Στο Γκόρι της Γεωργίας γεννήθηκε το 1878 ο μετέπειτα ηγέτης της ΕΣΣΔ Ιωσήφ Στάλιν.
Σηθ

Ο Σηθ (Εβραϊκά: שֵׁתֿ) ήταν βιβλικός πατριάρχης πριν από τον κατακλυσμό, τρίτος υιός του Αδάμ και της Εύας και αδελφός του Κάιν και του Άβελ. Γεννήθηκε κατά την ομοίωση του Αδάμ όταν αυτός ήταν σε ηλικία 230 χρονών και έζησε 912 χρόνια σύμφωνα με την Μετάφραση των Εβδομήκοντα. Πήρε το όνομά του, το οποίο σημαίνει «αντικαταστάτης», επειδή η Εύα πίστευε πως ο Θεός της έδωσε άλλο σπέρμα αντί του Άβελ και αντικατέστησε τον Άβελ ως ο αρχηγός της καλής γενεάς του Θεού μετά την δολοφονία του από τον Κάιν. Η γενιά του Σηθ θα σωθεί από τον κατακλυσμό μέσω του Νώε και θα συνεχίσει την ανθρωπότητα. Αναφέρεται στην γενεαλογική σειρά από τον Αδάμ μέχρι τον Νώε και είναι ο δεύτερος μετά από τον Αδάμ, με τον οποίο συνεχίζεται το γενεαλογικό δέντρο μέχρι τον Ιησού Χριστό. Αν και στο Βιβλίο των Ιωβηλαίων αναφέρεται πως το όνομα της συζύγου του ήταν Αζούρα, το συγκεκριμένο βιβλίο θεωρείται ψευδεπίγραφο και απόκρυφο από τις μεγαλύτερες εκκλησίες, συμπεριλαμβανομένης και της Ορθόδοξης.

Η Ορθόδοξη Εκκλησία τιμά τον Σηθ ως άγιο και εορτάζει τη μνήμη του την Κυριακή των Προπατόρων.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Πρωσία

Η Πρωσία (γερμανικά: "Preußen", λατινικά: "Borussia", "Prussia" ή "Prutenia", πολωνικά: "Prusy", ρωσικά: "Пруссия", λιθουανικά: "Prūsija") είναι ιστορική περιοχή της Γερμανίας. Μέχρι το 1945, αποτελούσε την πιο εκτεταμένη περιοχή της χώρας, με 13 επαρχίες. Σ' αυτήν ανήκε και η πρωτεύουσα, Βερολίνο. Μετά το Β΄ Παγκόσμιο Πόλεμο, οι κατοχικές δυνάμεις αποφάσισαν την απόσπαση του μεγαλύτερου τμήματος του κρατιδίου από τις εσωτερικές γερμανικές περιοχές. Μέρη του ανατολικού τμήματος της Πρωσίας ανήκουν σήμερα στην Πολωνία και στη Ρωσία. Σ' αυτά η γερμανική παρουσία είναι σε μεγάλο βαθμό ασήμαντη, εκτός από την Άνω Σιλεσία όπου ζουν περίπου 130.000 Γερμανοί. Σήμερα, μικρότεροι πληθυσμοί Γερμανών εντοπίζονται στην Ανατολική Πρωσία (συμπ. Γερμανών του Βόλγα) και άλλες περιοχές της Πολωνίας.

Η Πρωσία εκτεινόταν από τα γαλλικά σύνορα ως τα σύνορα με την τότε Ρωσική Αυτοκρατορία. Στο νότο τα σύνορά της σχηματίζονταν από τον ποταμό Μάιν και το Θουριγγικό Δρυμό.
Ζαβουλών

Ο Ζαβουλών είναι πρόσωπο που αναφέρεται στη Παλαιά Διαθήκη. Ήταν ένας από τους 12 γιους του Ιακώβ και γενάρχης της ομώνυμης φυλής του Ισραήλ.

* Γένεση 30:20 και 49:13.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Καϊάφας

Άγαλμα του Καϊάφα στην [[Μπράγκα]]
Ο Καϊάφας είναι πρόσωπο που αναφέρεται στην Καινή Διαθήκη. Είναι ο αρχιερέας, πρόεδρος του Μεγάλου Εβραϊκού Συνεδρίου, το οποίο δίκασε και καταδίκασε σε θάνατο τον Ιησού Χριστό. Αναφέρεται από τους τρεις εκ των τεσσάρων Ευαγγελιστών, όπως και στο 4ο Κεφάλαιο των Πράξεων των Αποστόλων (στίχος 6), όπου εξιστορείται ότι μπροστά σ' αυτόν και σ' άλλους αρχιερείς πήγαν τον Πέτρο για ανάκριση -δεν βρέθηκε ένοχος σε κάτι και αφέθηκε ελεύθερος.

Το πραγματικό του όνομα ήταν Ιωσήφ. Το «Καϊάφας» ήταν υποκοριστικό και σήμαινε «ο υποτάσσων» (το πιθανότερο) ή, κατ' άλλους «ο βράχος». Ο Ρωμαίος επίτροπος Βαλέριος Γράτος τον έκανε αρχιερέα το 18 μ.Χ. Παρέμεινε στη θέση αυτή μέχρι το 36 μ.Χ., οπότε τον απομάκρυνε ο λεγάτος της Συρίας Βιτέλλιος, σύμφωνα με όσα αναφέρει ο Ιώσηπος στην Ιουδαϊκή Αρχαιολογία. Διατηρήθηκε τόσο μεγάλο χρονικό διάστημα στην αρχιερατεία, επειδή εξυπηρετούσε τα συμφέροντα των Ρωμαίων. Αν και θρησκευτικός αρχηγός των Εβραίων, ποτέ δεν τους προστάτευσε απέναντι στις ρωμαϊκές αυθαιρεσίες. Δεν πρόβαλε καμιά αντίσταση όταν ο Πιλάτος αποπειράθηκε να εισαγάγει στα Ιεροσόλυμα εικόνες του Καίσαρα, ή όταν άρπαξε τον κορβανά, το ταμείο του Ναού των Ιεροσολύμων κι έκανε σφαγές. Σ' αυτόν οδηγήθηκε ο Ιησούς Χριστός, αφού προηγουμένως τον πήγαν στον Άννα, την κόρη του οποίου είχε παντρευτεί ο Καϊάφας.

Η παράδοση αναφέρει ότι μετά την Ανάσταση του Χριστού, κάλεσε αυτόν και τον Πιλάτο, ο αυτοκράτορας Τιβέριος στη Ρώμη για να απολογηθούν. Αλλά το πλοίο που τον μετέφερε, ναυάγησε. Βγήκε στην Κρήτη, όπου αρρώστησε και πέθανε. Επτά φορές τον έθαψαν, αλλά "«η γης τον ανεξέρνα (απέβαλε) άλυωστο και μαύρο σαν τον Κάη, για το μεγάλο κακό πώκαμε, που καταδίκασε το Χριστό»". Μαζεύτηκε μέγα πλήθος και με κατάρες τον έθαψε κάτω από ένα τεράστιο σωρό πέτρες. Αυτό ήταν του Καγιάφα το μνήμα σε ένα χωριό κοντά στο Ηράκλειο. Σωζόταν μέχρι το τέλος του 19ου αιώνα. Η παράδοση αυτή είναι πολύ παλιά και την αναφέρουν αρκετοί περιηγητές. Περιλαμβάνεται στο απόκρυφο βιβλίο "«Τα πεπραγμένα τω Πιλάτω»," δεν τεκμηριώνεται εντούτοις ιστορικά.
Βαρζελλάι

Πρόσωπο που αναφέρεται στη Παλαιά Διαθήκη.

Ο Βαρζελλάι υπήρξε πιστός φίλος και ακόλουθος του Βασιλέως Δαυίδ, ιδιαίτερα κατά την ανταρσία του γιου του, του Αβεσσαλώμ.

* Β΄ Σαμουήλ κεφ.17:27 και 19:31.
Βοόζ

Ο Βοόζ είναι πρόσωπο που αναφέρεται τόσο στη Παλαιά Διαθήκη όσο και στην Καινή Διαθήκη.

Ο Βοόζ φέρεται ως πλούσιος γαιοκτήμονας στη περιοχή της Βηθλεέμ ο οποίος τελικά με προτροπή της Ναομί χήρας του Ελιμέλεχ έγινε σύζυγος της χήρας Ρουθ, (νύμφης της Ναομί), από την οποία και απέκτησε γιο, τον Ωβήδ.
Σύμφωνα με τη Βίβλο γενέσεως Ιησού Χριστού ο Βοόζ φέρεται ως γιος του Σαλμών και της Ραχάδ και πατέρας του Ωβήδ παππού του Βασιλέως του Ισραήλ Δαυίδ. 

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα.
Αλέξης Σταμάτης

Ο Αλέξης Σταμάτης (γενν. 1960) είναι Έλληνας πεζογράφος.
Πανεπιστήμιο Ιωαννίνων

Το Πανεπιστήμιο Ιωαννίνων είναι ένα πανεπιστημιακό ίδρυμα που ιδρύθηκε το 1970 με το υπ' αριθμ. 746/70 Ν.Δ. Τμήματά του είχαν αρχίσει να λειτουργούν από το 1964 ως παράρτημα του Πανεπιστημίου Θεσσαλονίκης. Το πρώτο τμήμα που ιδρύθηκε ήταν το Τμήμα της Φιλοσοφικής στις 8 Μαΐου 1964. Έχει την έδρα του στην Πανεπιστημιούπολη Ιωαννίνων, που βρίσκεται στην περιοχή Μονής Δουρούτης, κοντά στην πόλη των Ιωαννίνων.

To Πανεπιστήμιο Ιωαννίνων θεωρείται ένα από τα πιο αξιόλογα ακαδημαϊκά ιδρύματα της Ελλάδας.
Καλούσι Αχαΐας

Το Καλούσι είναι ορεινό χωριό και έδρα της ομώνυμης τοπικής κοινότητας του Δήμου Ερυμάνθου της Αχαΐας. Ο οικισμός είναι αμφιθεατρικά χτισμένος σε μια απότομη πλαγιά του Ερυμάνθου σε υψόμετρο μεταξύ 760-840 μέτρων περίπου.

Στην τοπική κοινότητα Καλουσίου συμπεριλαμβάνονται επίσης οι μικροί συνοικισμοί Κάκιζα και Γκοτσαίικα, ενώ η συνολική της έκταση ανέρχεται στα 22.410 στρέμματα. Το χωριό απέχει οδικώς περίπου 32 χλμ. από το κέντρο της Πάτρας και 15 χλμ. περίπου από την Χαλανδρίτσα, έδρα του Δήμου Ερυμάνθου.
Αϊβαλί

Οι Κυδωνίες ή το Αϊβαλί (τουρκ. "Ayvalık") είναι μια πόλη και ένας από τους ασφαλέστερους λιμένες στα δυτικά παράλια της Μικράς Ασίας, απέναντι από τη Λέσβο, στα βορειοανατολικά της Μυτιλήνης. Βρίσκεται στην επαρχία Μπαλικεσίρ και κοντά στην Πέργαμο. Υπολογίζεται ότι έχει περίπου 30.000 κατοίκους, οι οποίοι αυξάνονται κατά την καλοκαιρινή περίοδο λόγω τουρισμού.

Το Αϊβαλί υπήρξε ένα από τα σημαντικότερα ιστορικά κέντρα του Ελληνισμού στη Μικρά Ασία, το δεύτερο μετά τη Σμύρνη. Μεγάλο εμπορικό κέντρο, λόγω του λιμένα, είχε ανθρώπινη παρουσία από το 1500 π.Χ.. Η ίδρυση του σύγχρονου οικισμού τοποθετείται μεταξύ του 1570 και του 1580. Οι πρώτοι οικιστές ήρθαν από τα γειτονικά παράλια της Λέσβου στην προσπάθειά τους να αποφύγουν τις επιδρομές των πειρατών όπου και ίδρυσαν οικισμούς στην παραλία, στις θέσεις Χόνδραμμο (Καμπακούμ) και Καμπύλη Άκρα (Εγρί Μποτζάκ). 
Επειδή όμως και εκεί δεν έπαψαν οι πειρατικές επιδρομές, μετακινήθηκαν προς το εσωτερικό του όρμου, στη θέση όπου βρίσκεται και σήμερα το Αϊβαλί, στο βάθος του ομώνυμου όρμου προφυλαγμένου από τα Μοσχονήσια. Το Αϊβαλί εξελίχθηκε γρήγορα σε ένα μεγάλης σημασίας εμπορικό κόμβο, στο τρίγωνο Σμύρνη - Αϊβαλί - Χίος, που εξυπηρετούσε τα πλοία που έβγαιναν στο Αιγαίο.

Η μεγάλη ακμή του Αϊβαλιού τοποθετείται χρονικά μετά το 1773 και αποδίδεται στα προνόμια που παραχωρήθηκαν τότε στους χριστιανούς κατοίκους της πόλης με ειδικό φιρμάνι του Σουλτάνου Σελίμ Γ΄, (που κάλυπτε παράλληλα και τους χριστιανούς στην Καισάρεια της Καππαδοκίας). Ο ελληνικός πληθυσμός του άσκησε μεγάλη επιρροή στη ντόπια ζωή μέχρι και το 1922, όταν το σύνολο των Ελλήνων εκδιώχθηκε και στη θέση τους ήρθαν μουσουλμάνοι, κυρίως από την Κρήτη, στα πλαίσια της υποχρεωτικής ανταλλαγής πληθυσμών, για ν΄ αποτελέσει και η πόλη αυτή σύμβολο της προσφυγιάς του 1922.<br> 
Σήμερα είναι ένα αναπτυσσόμενο αστικό κέντρο, διατηρώντας ακόμα αρκετά από τα ελληνικά του στοιχεία. Αποτελεί το εμπορικό κέντρο της περιοχής μετά το Αδραμύττιο. Πολλοί από τους ηλικιωμένους κατοίκους της πόλης εξακολουθούν να μιλούν Ελληνικά, ενώ πολλά τούρκικα τεμένη είναι πρώην ελληνικές ορθόδοξες εκκλησίες. Χαρακτηριστικός είναι ο ωραίος αιγιαλός στο μυχό του, που λεγόταν "Φάληρο", με ωραία λουτρά, καθώς και το προάστιο "Γενιτσαροχώρι", όπου και οι άλλοτε εσωτερικοί λιμένες Αγιά Παρασκευή και Πασά-λιμάνι.

Το Αϊβαλί είναι η πόλη από την οποία κατάγεται ο ζωγράφος και συγγραφέας Φώτης Κόντογλου και ο κεραμίστας Πάνος Βαλσαμάκης.
Κοσμάς Πολίτης

Ο Κοσμάς Πολίτης (πραγματικό ονοματεπώνυμο: Παρασκευάς Ταβελούδης, 16 Μαρτίου 1888 - 23 Φεβρουαρίου 1974) ήταν Έλληνας συγγραφέας, απ' τους σημαντικότερους πεζογράφους της γενιάς του '30. Τα χαρακτηριστικότερα έργα του είναι τα μυθιστορήματα "Eroïca" (1938) και "Στου Χατζηφράγκου" (1962). Ο Πολίτης υπήρξε επίσης σημαντικός μεταφραστής, καθώς απέδωσε στα ελληνικά έργα των Ουίλλιαμ Σαίξπηρ, Χένρι Μίλερ, Έντγκαρ Άλλαν Πόε, Τζέιμς Τζόυς, Περλ Μπακ και άλλων.
Μάικλ Φαραντέι

Ο Μάικλ Φαραντέι ("Michael Faraday", 22 Σεπτεμβρίου 1791 – 25 Αυγούστου 1867) ήταν Άγγλος επιστήμονας με σημαντική συμβολή στην εξέλιξη του ηλεκτρομαγνητισμού και της ηλεκτροχημείας. Δεν είχε κοινοπολιτειακή υπηκοότητα, αλλά είχε αποκτήσει τον τίτλο του Εταίρου της Βασιλικής Εταιρείας, που δίνονταν σε πολίτες ή μόνιμους κατοίκους της Κοινοπολιτείας των Εθνών. 

Ο Φαραντέι θεωρείται ένας από τους κορυφαίους επιστήμονες που η ανθρωπότητα έχει αναδείξει. Κατέχει ξεχωριστή θέση (την πρώτη για αρκετούς ιστορικούς της επιστήμης) όσον αφορά το πειραματικό κομμάτι των φυσικών επιστημών, καθώς ήταν ιδιαίτερα παραγωγικός όσον αφορά στην επινόηση, το σχεδιασμό και την υλοποίηση ενός μεγάλου πλήθους πειραμάτων.

Μέσα στις εφευρέσεις του συμπεριλαμβάνεται η πρώτη έκδοση της συσκευής που αργότερα θα γινόταν γνωστή ως λυχνία Μπούνσεν και η οποία χρησιμοποιείται παγκοσμίως σε εργαστήρια επιστημών ως μία αρκετά αποδοτική πηγή θερμότητας. Είναι επίσης γνωστός για τις εργασίες που πραγματοποίησε πάνω στο φαινόμενο της ηλεκτρομαγνητικής επαγωγής, των οποίων αποτέλεσμα είναι ο νόμος που περιγράφει το φαινόμενο και φέρει το όνομα του. Η μονάδα μέτρησης της χωρητικότητας στο SI, φέρει προς τιμήν του την ονομασία "φαράντ".
Haribo

Η Χάριμπο (Haribo) είναι γερμανική εταιρία που παρασκευάζει ζαχαρωτά και καραμελάκια. Πρόκειται για τον μεγαλύτερο παραγωγό καραμελών σε ζαχαρωτά παγκοσμίως. Ο Χανς Ρίγκελ δημιούργησε το 1920 το όνομα Χάριμπο για την παραγωγή των ζαχαρωτών του στη γειτονιά Κέσενιχ της Βόννης από τα δύο πρώτα γράμματα του ονόματος του και του επώνυμου του και επίσης τα 2 πρώτα γράμματα της πόλης Βόννης. (Hans Riegel Bonn) Το πιο γνωστό προϊόν της εταιρίας είναι τα χρωματιστά ζελατινένια αρκουδάκια (Haribo Goldbären). 

Το μότο της εταιρείας είναι "Haribo macht Kinder froh und Εrwachsene ebenso (Η Χάριμπο κάνει τα παιδιά χαρούμενα αλλά και τους μεγάλους επίσης)". Στην Ελλάδα σε διαφήμιση της τηλεόρασης το μότο έχει γίνει: "Χάριμπο δίνει χαρά σε μεγάλους και παιδιά". Στο Ηνωμένο Βασίλειο λέει ότι τα παιδιά και οι ενήλικες τα αγαπάνε εξίσου. Στη χώρα αυτή κυκλοφορεί μάλιστα μια παραλλαγή των Χάριμπο με ζώα και πρωταγωνιστές του Χάλοουιν, όπως αράχνες, φαντάσματα, νυχτερίδες και φίδια. Οι πιο γνωστές συσκευασίες είναι οι ακόλουθες:

#Χάριμπο Γκολντ-μπέερεν
#Χάριμπο Κόλα
#Χάριμπο Τσέρυ
#Χάριμπο ΒάινΛαντ
#Χάριμπο Star Mix (Ηνωμένο Βασίλειο) και Horror Mix
Ελένη Κούρκουλα

Η Ελένη Κούρκουλα (3 Δεκεμβρίου 1958) είναι Ελληνίδα πολιτικός και ηθοποιός.
Ντίζι Γκιλέσπι

thumb|Ντίζι Γκιλέσπι 1988
thumb|Ντίζι Γκιλέσπι 1991

O Ντίζι Γκιλέσπι ("John Birks "Dizzy" Gillespie", 21 Οκτωβρίου 1917 - 6 Ιανουαρίου 1993) ήταν Αμερικανός τρομπετίστας της τζαζ, συνθέτης και τραγουδιστής. Ως συνθέτης και βιρτουόζος της τρομπέτας, συνέβαλε αποφασιστικά, μαζί με τον Τσάρλι Πάρκερ, στην εξέλιξη της μοντέρνας τζαζ και του μπίμποπ ("bebop").
Νανοτεχνολογία

Νανοτεχνολογία είναι μια νέα επιστήμη και ορίζεται ως η εκμετάλλευση της ύλης σε ατομικό και μοριακό επίπεδο. Ο όρος χρησιμοποιείται για να περιγράψει τη δημιουργία και χρήση λειτουργικών δομών μεγέθους μεταξύ 1 και 100 νανομέτρων, της τάξεως δηλαδή του 10−9μέτρων. Οι διαστάσεις γίνονται ευκολότερα αντιληπτές αναφέροντας πως ένα νανόμετρο ισούται περίπου με το 1/80000 μιας ανθρώπινης τρίχας ή με το μήκος 10 ατόμων υδρογόνων σε σειρά. Κατά παρόμοιο τρόπο ορίζεται και ο όρος νανοεπιστήμη αναφερόμενος σε επιστήμες οι οποίες μελετούν φαινόμενα στην κλίμακα αυτή.

thumb|400px|right|Σύγκριση μεγεθών των νανοϋλικών
Αν και το πεδίο της νανοτεχνολογίας μόλις πρόσφατα άρχισε να αναπτύσσεται ουσιαστικά (τα απαραίτητα εργαλεία για την προσέγγιση της νανοκλίμακας αναπτύχθηκαν τα τελευταία μόλις 30-40 χρόνια), οι δυνατότητες της είχαν αρχίσει να γίνονται εμφανείς ήδη από την εποχή που ο φυσικός Ρίτσαρντ Φίλλιπς Φάινμαν έδωσε το λόγο με τίτλο "There's Plenty of Room at the Bottom" μιλώντας για τα μεγάλα περιθώρια που αφήνουν οι νόμοι της φύσης για τον έλεγχο της ύλης σε ατομικό επίπεδο.

Στη μέχρι τώρα ανάπτυξη της σημαντικό ρόλο έπαιξαν η σημαντική βελτίωση του ηλεκτρονικού μικροσκοπίου ενώ σταθμοί μπορούν να θεωρηθούν οι ανακαλύψεις δομών άνθρακα σε μορφή σφαίρας γνωστές ως φουλερένια καθώς και σε μορφή σωλήνα γνωστές ως νανοσωλήνες άνθρακα με ιδιαίτερες ιδιότητες το καθένα.

Ο όρος νανοτεχνολογία χαρακτηρίζεται από μεγάλη ευρύτητα όντας πολύ γενικός για να περιγράψει οτιδήποτε συμβαίνει στις διαστάσεις του νανομέτρου. Κατά συνέπεια, μπορεί να χωρισθεί σε πιο ειδικά θέματα όπως αυτό της νανοηλεκτρονικής, των νανοϋλικών καθώς και άλλων. Οι εφαρμογές της είναι αναρίθμητες ενώ οι επιπτώσεις γίνονται αντιληπτές σε πολλαπλά επίπεδα κατά κύριο λόγο στον οικονομικό τομέα επηρεάζοντας παγκόσμιες βιομηχανίες και οικονομίες, αλλά και στο κοινωνικό βελτιώνοντας το επίπεδο ζωής μας.

Δε θα πρέπει ωστόσο να φανταστεί κάποιος πως η νανοτεχνολογία πρόκειται για επιστημονική επανάσταση. Τα περισσότερα θέματα όπου αυτή περικλείει προκύπτουν σαν λογική συνέπεια της εξέλιξης της ικανότητας της επιστήμης και της τεχνολογίας να ερευνά και να εργάζεται σε όλο και μικρότερη κλίμακα. Εξάλλου, η κατάλυση, ένα φαινόμενο που ανέκαθεν χαρακτηριζόταν από νανομετρικές διαστάσεις αποτελεί επιστημονικό κλάδο ο οποίος αναπτύσσεται πολλές δεκαετίες. Επιπλέον, ολόκληρα επιστημονικά πεδία όπως η χημεία ή η βιολογία ανέκαθεν δούλευαν σε τέτοιες διαστάσεις παρόλο που ο όρος νανοεπιστήμη εισήχθη μόλις πρόσφατα.
Επαμεινώνδας Πετραλιάς

Ο Επαμεινώνδας Πετραλιάς (Πάτρα 1908 - Αθήνα, 27 Νοεμβρίου 1977) ήταν αθλητής σε πολλά αθλήματα, παράγοντας και ιδρυτής πολλών συλλόγων στην Ελλάδα.
Ιεζάβελ

thumb|200px|H Ιεζάβελ 
Η Ιεζάβελ, κατ΄ άλλους Ιζέβελ είναι πρόσωπο που αναφέρεται στη Παλαιά Διαθήκη.

Φέρεται ως πριγκίπισσα της Τύρου και της Σιδώνας, κόρη του Βασιλέως αυτών Εθβαάλ Α΄ και αργότερα σύζυγος του Βασιλέως του Ισραήλ Αχαάβ και επίσης ότι είχε ανατραφεί από μικρή στη λατρεία του Βαάλ και της Αστάρτης.
Υπήρξε δεινή διώκτρια του Ιουδαϊσμού και του Προφήτη Ηλία και υπεύθυνη για τον θάνατο του Ναβουθαί. Μετά τον θάνατο του συζύγου της Αχαάβ εκδιώχθηκε από τον σφετεριστή του θρόνου και καταληψία Ιεχού ή Ιηού ο οποίος διέταξε να την πετάξουν απ΄το παράθυρο.
Κατόπιν ο Ιηού πέρασε πάνω απ το πτώμα της με την άμαξά του (Β' Βασιλέων 9:30-37) και έδωσε το πτώμα της για βορά σκύλων.

Στην αποκάλυψη του Ιωάννη το όνομα της Ιεζάβελ, συνδέεται με εκείνο της γυναίκας αποστάτισσας της εκκλησίας (2:20).

Επίσης ήταν αυτή που έπεισε τον Αχαάβ να αρπάξει το χωράφι ενός χωρικού, με παράνομο τρόπο και σκοτώνοντας τον κάτοχο του. Γι'αυτό το λόγο κατεκρίθηκε από τον Προφήτη Ηλία .

* Α΄ Βασιλέων κεφ.16:31, 18:4, 13, 19, κεφ.19:1-2 και κεφ.21, Β΄ Βασιλέων κεφ.9.
Νοσφεράτου, μια συμφωνία τρόμου

Το Nosferatu, eine Symphonie des Grauens (ελλ. "Νοσφεράτου, μια συμφωνία τρόμου") είναι βουβή ταινία τρόμου γερμανικής παραγωγής του 1922. Πρόκειται για την πρώτη ταινία του γερμανικού εξπρεσιονισμού που βγάζει τους πρωταγωνιστές έξω από τα στούντιο και συνδυάζει τα επιτηδευμένα οξυκόρυφα σκηνικά με τα φυσικά ντεκόρ. Επίσης πρόκειται για την πρώτη ταινία που εκμεταλλεύτηκε το θρύλο του Δράκουλα και το βιβλίο του Μπραμ Στόκερ.
Γιώργος Χελάκης

Ο Γιώργος Χελάκης είναι Έλληνας αθλητικογράφος και γνωστός κυρίως για τις παθιασμένες ραδιοφωνικές μεταδόσεις αγώνων του Μουντιάλ και του Euro ιδίως όταν παίζει η εθνική ομάδα ποδοσφαίρου της Ελλάδας ειδικά όταν σκοράρει. Στο YouTube υπάρχουν πολλά βίντεο που τον δείχνουν εν ώρα δράσης.

Γεννημένος στο χωριό Σελιάνα της Αιγείρας στην Αιγιαλεία στις 11 Ιουλίου του 1964, είναι συνιδιοκτήτης (μεταξύ άλλων) και εργάζεται στην εφημερίδα SportDay και στο ραδιοσταθμό ΣΠΟΡ FM (νυν BwinΣΠΟΡ FM 94.6). Για κάποιο διάστημα στα τέλη της δεκαετίας του 2000 υπήρξε επίσης βασικός χρηματοδότης και πρόεδρος της ποδοσφαιρικής ομάδας της Αιγιαλείας, του Παναιγιάλειου.

Πέραν της ενασχόλησής του με τον αθλητισμό, ο Γιώργος Χελάκης είναι γνωστός και για την πολιτική δραστηριότητά του. Ξεκίνησε ως μέλος του ΚΚΕ, αλλά μετά τη διάσπαση του 1991 εντάχθηκε στο Συνασπισμό, στην Κεντρική Επιτροπή του οποίου εξελέγη το 2004. Ως στέλεχος του Συνασπισμού ήταν υποψήφιος βουλευτής στις εθνικές εκλογές του 2004 και 2007 με τον ΣΥΡΙΖΑ, ενώ το 2006 ήταν υποψήφιος δήμαρχος Καλλιθέας λαμβάνοντας το υψηλό (για το κόμμα του) ποσοστό 12%.

Κατηγορία:Έλληνες αθλητικογράφοι
Κατηγορία:Δημοσιογράφοι στο ραδιόφωνο
Φερεϊντούν Φαριάντ

Ο Φερεϊντούν Φαριάντ (فریدون فریاد Fereydoun Faryad, 6 Δεκεμβρίου 1949 - 5 Φεβρουαρίου 2012) ήταν Ιρανός ποιητής, συγγραφέας παιδικών βιβλίων και μεταφραστής, μέλος της Εταιρείας Ελλήνων Συγγραφέων. Τα έργα του έχουν μεταφραστεί στα αραβικά, στα αγγλικά και στα γαλλικά. Στην Περσία είχε εκδώσει πολλές ποιητικές συλλογές και πολλές μεταφράσεις Ελλήνων και ξένων ποιητών.
Τσάρλι Πάρκερ

O Τσάρλι Πάρκερ ("Charlie Parker Jr.", 29 Αυγούστου 1920 - 12 Μαρτίου 1955) υπήρξε ένας από τους σημαντικότερους αφροαμερικανούς μουσικούς της τζαζ, συνθέτης και άλτο σαξοφωνίστας. Η επίδρασή του στην εξέλιξη της τζαζ θεωρείται πολύ σημαντική, ενώ συνέβαλε καθοριστικά, μαζί με τον Ντίζι Γκιλέσπι, στη διαμόρφωση του μπίμποπ κατά τη δεκαετία του 1940. Συχνά αναφέρεται και με το ψευδώνυμο "Μπερντ" ("Bird" ή "Yardbird"), το οποίο απέκτησε στα πρώτα χρόνια της σταδιοδρομίας του και διατήρησε μέχρι το τέλος της.
Ιωάννης Λιούρδης

Ο Ιωάννης Λιούρδης (1800 - 1896) ήταν Έλληνας πολιτικός και ευεργέτης του Πύργου.
Ανδρέας Αυγερινός

Ο Ανδρέας Αυγερινός (1820 – 7 Φεβρουαρίου 1896) ήταν Έλληνας πολιτικός που διετέλεσε πρόεδρος της Βουλής των Ελλήνων.
Σώτη Τριανταφύλλου

:"Για προσωπικότητες με ίδιο επίθετο, δείτε: Τριανταφύλλου"

Η Σώτη Τριανταφύλλου (31 Δεκεμβρίου 1957) είναι Ελληνίδα συγγραφέας, ιστορικός των ΗΠΑ, αρθρογράφος, πολιτική αναλύτρια, δοκιμιογράφος και μεταφράστρια από τέσσερις γλώσσες (αγγλικά, γαλλικά, ιταλικά, γερμανικά). Ως ιστορικός έχει ειδικευτεί στον Ψυχρό Πόλεμο και πολλά από τα βιβλία της στρέφονται γύρω από τις ΗΠΑ και την ΕΣΣΔ.

[
Αταλάντη

Η Αταλάντη είναι κωμόπολη του νομού Φθιώτιδας. Αποτελεί έδρα του Δήμου Λοκρών. Είναι εμπορικό, γεωργοκτηνοτροφικό και βιομηχανικό κέντρο της πρώην επαρχίας Λοκρίδας. Είναι χτισμένη στους πρόποδες του βουνού Ρόδα (Χλωμό). Απέχει 78,5 χλμ. από τη Λαμία και 146 χλμ. από την Αθήνα. Ο πληθυσμός της, σύμφωνα με την απογραφή του 2011, ανέρχεται σε 4.978 κατοίκους. Ο τηλεφωνικός κωδικός της είναι 22330 και ο ταχυδρομικός κωδικός είναι 35200.
Φόρμουλα 1

Η Φόρμουλα 1 (αγγλικά: "FIA Formula One World Championship" ή "Formula 1" και "F1") είναι πρωτάθλημα αγώνων αυτοκινήτου. To "Formula" αναφέρεται σε ένα σύνολο κανονισμών που πρέπει απαρεγκλίτως να τηρούνται από τις ομάδες και τα αυτοκίνητα που λαμβάνουν μέρος σε κάθε αγώνα.Υπαρχουν 20 οδηγοί οι οποίοι προσπαθούν να διεκδικήσουν μια θέση στο παγκόσμιο πρωτάθλημα της Φόρμουλα 1. Για αυτοκίνητα μικρoτερων δυνατοτήτων υπάρχουν τα πρωταθλήματα F2 (αντικατέστησε τη Φόρμουλα 3000 το 2005, Formula GP2 το 2017) και F3, τα οποία θεωρούνται "προθάλαμοι" στην πορεία των νέων οδηγών προς τη Φόρμουλα 1. Την ευθύνη της διοργανώσεως των αγώνων φέρει η Διεθνής Ομοσπονδία Αυτοκινήτου (FIA).

Το 1950 η Διεθνής Ομοσπονδία Αυτοκινήτου (Fédération Internationale de l'Automobile), αποφάσισε να διοργανώσει το πρώτο Παγκόσμιο Πρωτάθλημα Οδηγών με κανόνες της Φόρμουλα 1. Δημιουργήθηκε με την συνένωση επτά ανεξαρτήτων αγώνων ταχύτητος ήτοι έξι στην Ευρώπη, συν το Ράλι Ιντιανάπολις 500 στις Η.Π.Α.. Ο πρώτος αγώνας έγινε στην πίστα του Σίλβερστόουν, στην Μεγάλη Βρετανία, στις 13 Μαΐου και νικητής ήταν ο Τζουζέπε Φαρίνα (Emilio Giuseppe "Nino" Farina) με την ομάδα της Άλφα Ρομέο, που τελικώς κατέκτησε και το πρώτο Πρωτάθλημα Κατασκευαστών.

Αν και αρχικώς είχαν κέντρο την Ευρώπη, οι αγώνες, που λέγονται Γκραν Πρι ("Grand Prix", γαλλικά = "μεγάλο βραβείο"), γίνονται πλέον σε πολλές χώρες ανά τον κόσμο. Διάσημες διαδρομές (πίστες) είναι αυτή στην Μόντσα στην Ιταλία, το γκραν πρι του Μονακό και αυτό του Σίλβερστοουν στην Μεγάλη Βρετανία. Η Φόρμουλα 1 είναι το ακριβότερο σπορ στον κόσμο, τόσο όσον αφορά τις επενδύσεις που πρέπει να διενεργήσουν οι ομάδες σε τεχνολογία και οδηγούς, όσο και τα εισιτήρια των θεατών. Τα εισιτήρια για κάθε αγώνα είναι από αρκετά έως πολύ ακριβά (ενδεικτικά το 2008 η χαμηλότερη τιμή εισιτηρίου για όλο το διήμερο του αγώνα έχει καθοριστεί στα 300 δολάρια, με την ακριβότερη στα 3000 δολάρια), και μόνον όσοι έχουν την οικονομική ευχέρεια για συχνά - και μακρινά - ταξίδια μπορούν να παρακολουθήσουν περισσότερους από έναν αγώνες το χρόνο.

Στη Φόρμουλα 1 συμμετέχουν αρκετές γνωστές ομάδες - κατασκευαστές αυτοκινήτων, όπως η Φερράρι, η Ρενώ, η Μακλάρεν, η Μερτσέντες. Οι πιο διάσημοι οδηγοί των τελευταίων ετών στην F1 είναι ο Μίχαελ Σουμάχερ και ο Λιούις Χάμιλτον οι οποίοι έχουν κατακτήσει 7 πρωταθλήματα οδηγών. Άλλοι γνωστοί σύγχρονοι οδηγοί είναι οι Μίκα Χάκινεν, Κίμι Ραϊκόνεν, Φερνάντο Αλόνσο, Τζένσον Μπάτον και Ζακ Βιλνέβ. Οδηγοί που επίσης έγραψαν ιστορία στο άθλημα ήταν ο Άιρτον Σένα, Νέλσον Πικέ, Αλαίν Προστ, Νάιτζελ Μάνσελ, Τζάκι Στιούαρτ, Ζιλ Βιλνέβ, Νίκι Λάουντα, Φιλ Χιλ, Τζιμ Κλαρκ, Στέρλινγκ Μος και ο Τζακ Μπράμπαμ. Σε ακόμη παλαιότερες εποχές πολύ μεγάλοι οδηγοί θεωρούνται ο Αργεντινός Χουάν Μανουέλ Φάντζιο και ο Ιταλός Τάτσιο Νουβολάρι.

Ο λόγος των επενδύσεων σε αυτό το τόσο δαπανηρό άθλημα είναι η δοκιμή νέων τεχνολογιών με τελικό στόχο την άμεση χρησιμοποίησή τους σε οχήματα μαζικής παραγωγής. Χαρακτηριστικά αναφέρεται ότι η χρήση του δισκόφρενου έγινε για πρώτη φορά στον αγώνα του Λε Μαν από την Jaguar.
Ferrari

Η Ferrari (, επίσημη ονομασία: Ferrari S.p.A.) είναι ιταλική εταιρεία κατασκευής σπορ αυτοκινήτων υψηλών επιδόσεων. Στο παρελθόν ανήκε στον όμιλο της Fiat, αν και ήταν οικονομικά ανεξάρτητη, ενώ στις 3 Ιανουαρίου 2016 έγινε ανεξάρτητη. Η έδρα της είναι στο Μαρανέλλο κοντά στη Μόντενα, στην επαρχία Μόντενα της Ιταλίας. Η ιστορία της, τυπικά ξεκινάει με την ίδρυση της "Auto Avio Costruzioni" από τον Έντσο Φερράρι, η οποία κατασκεύασε το πρώτο της αυτοκίνητο το 1940. Ωστόσο, η ίδρυση της εταιρείας ως κατασκευάστρια αυτοκινήτων συνήθως αναγνωρίζεται το 1947, όταν κατασκευάστηκε το πρώτο αυτοκίνητο με την επίσημη ονομασία "Ferrari".

Η Ferrari είναι η πιο ισχυρή μάρκα ως αναγνωρίσιμο "σήμα" στον κόσμο, σύμφωνα με την Brand Finance. Το Μάιο του 2012, μία Ferrari 250 GTO του 1962 έγινε το πιο ακριβό αυτοκίνητο στην ιστορία, καθώς πωλήθηκε σε μια ιδιωτική συναλλαγή για ποσό $38.100.000 στον αμερικανό μεγιστάνα των επικοινωνιών Craig McCaw. Αργότερα, το 2018 αυτό το ρεκόρ καταρρίφθηκε από μία 250 GTO του 1964 που πουλήθηκε για $48.400.000 σε δημοπρασία στο Μοντερέι της Καλιφόρνια, ενώ πιστεύεται ότι σε άλλες ιδιωτικές συναλλαγές αντίστοιχες GTO έχουν αλλάξει χέρια έως και για $70.000.000. 

Το έτος 2019 η Ferrari πούλησε 10.131 αυτοκίνητα παγκοσμίως (σημειώνοντας αύξηση κατά 9,5% ως προς το 2018) και σπάζοντας για πρώτη φορά στην ιστορία της το φράγμα των 10.000 πωλήσεων.
Γιούρι Γκαγκάριν

Ο Γιούρι Αλεξέγιεβιτς Γκαγκάριν ("Юрий Алексеевич Гагарин", 9 Μαρτίου 1934 – 27 Μαρτίου 1968) ήταν Σοβιετικός κοσμοναύτης που, στις 12 Απριλίου του 1961, έγινε ο πρώτος άνθρωπος που ταξίδεψε στο διάστημα και μπήκε σε τροχιά γύρω από τη Γη.

Έγινε διάσημος και εξαιρετικά δημοφιλής παγκοσμίως, και του απονεμήθηκε ένας μεγάλος αριθμός μεταλλίων και βραβεύσεων, ανάμεσα τους και αυτό του "Ήρωα της Σοβιετικής Ένωσης" η οποία ήταν και η ανώτατη διάκριση της χώρας. Η πτήση του με το Βοστόκ-1 ήταν η μοναδική στην οποία συμμετείχε, ωστόσο υπηρέτησε ως μέλος του αναπληρωματικού πληρώματος του Σογιούζ-1 και έπαιξε ρόλο στις διαστημικές προσπάθειες της Σοβιετικής Ένωσης. Αργότερα απέκτησε τη θέση του αναπληρωτή διευθυντή εκπαίδευσης στο κέντρο εκπαίδευσης κοσμοναυτών έξω από τη Μόσχα, το οποίο ονομάστηκε προς τιμή του. 

Ο Γκαγκάριν πέθανε το 1968 όταν το αεροσκάφος MiG-15 που πετούσε κατά την διάρκεια εκπαίδευσης κατέπεσε από μηχανική βλάβη. Προς τιμή του έχει ιδρυθεί το "βραβείο Γιούρι Γκαγκάριν".
Θέρμο

Το Θέρμο είναι κωμόπολη της Αιτωλοακαρνανίας με μόνιμο πληθυσμό (ο καθαυτό οικισμός) 1.716 κατοίκους σύμφωνα με την απογραφή του 2011. Είναι έδρα του ομώνυμου δήμου, με πληθυσμό 8.242 μόνιμους κατοίκους (απογραφή 2011). Το Θέρμο είναι χτισμένο στα ορεινά της Επαρχίας Τριχωνίδας και ο δήμος είναι πολύ εκτεταμένος και περιλαμβάνει πολλά ορεινά κυρίως χωριά.

Απέχει 32 χιλιόμετρα από το Αγρίνιο.
Φρίντριχ Βίλχελμ Μούρναου

Ο Φρίντριχ Βίλχελμ Μούρναου (γερμ.: "Friedrich Wilhelm Murnau", 28 Δεκεμβρίου 1888 - 11 Μαρτίου 1931) ήταν από τους σημαντικότερους Γερμανούς σκηνοθέτες της δεκαετίας του 1920. Το πραγματικό του όνομα ήταν "Φρίντριχ Βίλχελμ Πλούμπε (Plumpe)". Γεννήθηκε στο Μπίλεφελντ και πέθανε στη Σάντα Μπάρμπαρα (Καλιφόρνια).
Ολυμπιακό Κέντρο Υγρού Στίβου Αθηνών

Το Ολυμπιακό Κέντρο Υγρού Στίβου Αθηνών ανήκει στο Ολυμπιακό Αθλητικό Κέντρο Αθηνών «Σπύρος Λούης» "(OAKA)" που βρίσκεται στο Μαρούσι. Το Ολυμπιακό Κέντρο Υγρού Στίβου κατασκεύαστηκε το 1991 σε έκταση 70 στρεμμάτων, ως εγκατάσταση που χρησιμοποιήθηκε στους Μεσογειακούς Αγώνες της Αθήνας. Ανακαινίστηκε και επεκτάθηκε για τους Ολυμπιακούς Αγώνες του 2004 

Περιλαμβάνει το ανοικτό κολυμβητήριο, χωρητικότητας 11.500 θεατών, όπου διεξάγονται τα αγωνίσματα της Κολύμβησης και Υδατοσφαίρισης και το κλειστό κολυμβητήριο για τα αγωνίσματα της Κολύμβησης, Συγχρονισμένης Κολύμβησης και Καταδύσεων. Η πισίνα της συγχρονισμένης κολύμβησης έχει χωρητικότητα 5.300 θεατών, ενώ αυτή της κατάδυσης 6.200 θεατών.

Το ανοικτό κολυμβητήριο ήταν αντικείμενο ισχυρής κριτικής κατά τη διάρκεια προετοιμασίας των Ολυμπιακών Αγώνων. Είχε σχεδιαστεί η τοποθέτηση οροφής για να προστατεύσει θεατές και αθλητές από τον ήλιο, το σχέδιο όμως αυτό εγκαταλείφθηκε αργότερα, αφήνωντας τους αθλητές και τους περισσότερους θεατές έκθετους στο ηλιακό φως. Παρ' αυτά η εγκατάσταση έλαβε την έγκριση της Παγκόσμιας Ομοσπονδίας Κολύμβησης.

Τον Αύγουστο του 2014, η ανοικτή πισίνα του Κέντρου παρουσίαζε εικόνα πλήρους εγκατάλειψης και διάλυσης, όπως και πολλές άλλες ολυμπιακές εγκαταστάσεις στο λεκανοπέδιο.
Σποράδες

Οι Σποράδες είναι σύμπλεγμα νησιών του Αιγαίου πελάγους τα οποία βρίσκονται στην περιοχή βορείως της Εύβοιας και ανατολικά της Μαγνησίας. Κατά την αρχαία γεωγραφική αντίληψη ως "Σποράδες" καλούνταν όλα τα διάσπαρτα νησιά του Αιγαίου εκτός των πέριξ της ιερής νήσου Δήλου Κυκλάδων. Συχνά αναφέρονται και ως Βόρειες Σποράδες.
Τάε Κβον Ντο

thumb|Αγώνας Τάε Κβον Ντο
thumb|Επίδειξη ΤΑΕ KWON DO
thumb|αθλητής Ταεκβοντο

Το τάε κβον ντο (κορεατικά χάνγκουλ: 태권도, χάντσα: 跆拳道) είναι η πιο δημοφιλής κορεάτικη πολεμική τέχνη και το εθνικό σπορ της Κορέας. Είναι μια από τις πιο διαδομένες και πλήρεις πολεμικές τέχνες παγκοσμίως και από το 2000 το αγωνιστικό κομμάτι της μάχης (που είναι πλέον και το πιο διαδεδομένο) έγινε επίσημο ολυμπιακό άθλημα. Θεωρείται από τις πλέον αναπτυγμένες πολεμικές τέχνες όσον αναφορά τα λακτίσματα, ενώ δίνει μεγάλη έμφαση στη σωματική αντοχή καθώς και στη ταχύτητα, ακρίβεια και ευλυγισία των ποδιών.
Γκούσταφ φον Βάνγκενχαϊμ

Ο Γκούσταφ φον Βάνγκενχαϊμ (γερμ. "Ingo Clemens Gustav Adolf Freiherr von Wangenheim, προφέρται «Βάγκεν-Χάιμ»") (* 18 Φεβρουαρίου 1895 στο Βίσμπαντεν, † 5 Αυγούστου  1975 στο Ανατολικό Βερολίνο) ήταν Γερμανός ηθοποιός, σκηνοθέτης και σεναριογράφος.
Ερρίκος Ντυνάν

Ο Ερρίκος Ντυνάν ("Jean-Henri Dunant", 8 Μαΐου 1828 – 30 Οκτωβρίου 1910) ήταν ιδρυτής του Ερυθρού Σταυρού και ο πρώτος αποδέκτης του βραβείου Νόμπελ Ειρήνης το 1901 μαζί με τον Φρεντερίκ Πασσύ.
Γιώργος Κομιώτης

Ο Γιώργος Κομιώτης (1979) είναι Έλληνας σκιτσογράφος και δημιουργός κόμικς.

Γεννήθηκε το 1979 στην Αθήνα. Συνεργάζεται με τα περιοδικά Computer για όλους, PC Master, Cine+Fun, Nitro, Μετρό, Γαλέρα στο ένθετο 9 της Ελευθεροτυπίας, στο ένθετο "Ερευνητές" της Καθημερινής και με την Εφημερίδα Η Απόφαση. 

Επίσης έχει εργαστεί στα έντυπα του Ελληνικού κέντρου κινητικότητας και προσανατολισμού (ΚΕ.ΚΙ.ΠΡΟ.), στα φυλλάδια ασφαλείας του ομίλου εταιριών «Ηρακλής», στα βιβλία αγγλικών της Hillside publishing's και της MacMillan σε διάφορες διαφημιστικές καθώς και σε εκθέσεις. 

Σχεδιάζει το online stripακι "Ψόφα" για το site Comicdom. 
Από τα μέσα Οκτωβρίου του 2006 είναι μόνιμος συνεργάτης της καθημερινής αθλητικής εφημερίδας SportXL που κυκλοφόρησε στις 14 Φεβρουαρίου 2007.
Κάρολος Ντυνάν

Ο Κάρολος Ντυνάν (Charles Dunan) (Νάντη, 1849-1931) ήταν Γάλλος φιλόσοφος του 19ου - 20ου αιώνα.

Κατά το στρατιωτικό του μελετούσε και πήρε διδακτορικό στο Πανεπιστήμιο του Παρισιού. Έγινε καθηγητής στο Collège Stanislas και στο Collège Rollin.

Έγραψε στη λατινική περί της σημασίας των τεσσάρων συλλογισμών του Ζήνωνα καθώς επίσης και περί των εννοιών του χώρου και του χρόνου. Τέλος έγραψε και "«Δοκίμια γενικής φιλοσοφίας»" (Essais De Philosophie Générale) αλλά και άλλα έργα
Σοκολάτα

Η σοκολάτα παρέχεται σε διάφορες μορφές, πάντοτε με κάποιο ποσοστό [[κακάο]] πλην της λευκής.
Με τον όρο σοκολάτα περιγράφεται μία σειρά από προϊόντα που έχουν ως βασικό συστατικό το κακάο, που προέρχεται από το κακαόδεντρο. Είναι ένα από τα βασικά συστατικά στη ζαχαροπλαστική, σε γλυκά, παγωτά, μπισκότα και άλλα που περιέχουν ζάχαρη. Σοκολάτα επίσης ονομάζεται και ζεστό ρόφημα (αφέψημα) με βάση τη σοκολάτα. Αυτός που έφερε το κακάο στην Ευρώπη ήταν ο Ερνάν Κορτές.

Οι Αζτέκοι χρησιμοποιούσαν τους καρπούς του κακάο - αφού πρώτα τους έτριβαν μεταξύ τους και τους έκαναν σκόνη - για την παρασκευή ενός ροφήματος που το ονόμαζαν τσοκολάτλ. Το ρόφημα αυτό, στο οποίο πρόσθεταν και άλλα μπαχαρικά, το έπιναν ζεστό και θεωρούσαν ότι ήταν χωνευτικό, δυναμωτικό και το καλύτερο φάρμακο της εποχής εκείνης, που μπορούσε να γιατρέψει κάθε αρρώστια.

Για πρώτη φορά σοκολάτα σε στερεά μορφή παρασκεύασε το παραδοσιακό μαγαζί του Λονδίνου "Ο Μύλος του Καφέ", που το 1674 παρουσίασε σοκολατένια ραβδάκια "αλά ισπανικά" και ένα γλύκισμα σοκολάτας σε συμπαγή μορφή.
Ακρωτήριο

Ως γεωγραφικός όρος, Ακρωτήριο ονομάζεται το τμήμα (απόληξη) της ξηράς που εισχωρεί στη θάλασσα. Ανάλογα της μορφής αυτής της απόληξης χαρακτηρίζεται αυτή ως "ακρωτήριο", "άκρα", "γλώσσα" ή "κεφαλή".

* Ακρωτήριο συνήθως λέγεται η μεγάλη και ψηλή προεξοχή που σχηματίζουν κατά την προέκτασή τους βουνά (όρη) ή λόφοι δηλαδή οι ακρώρειες αυτών. Η ακτή του ακρωτηρίου είναι είτε απόκρημνη, είτε ομαλή, απαραίτητα όμως ψηλή και ευδιάκριτη από μεγάλη απόσταση. Στη ναυτική γλώσσα τα μεγάλα και απότομα ακρωτήρια ονομάζονται "Κάβοι". Το πρόθεμα κάβο- προέρχεται από τη Γενουάτικη (Φραγκολεβαντίνικη) γλώσσα "cavo", ιταλικά "capo".

* Άκρα συνήθως λέγεται η μικρή χαμηλή προς τη θάλασσα προεξοχή της ξηράς που μπορεί να είναι είτε βραχώδης, είτε ομαλή καθώς επίσης και κάθε προεξοχή που δείχνει σαν ακρωτήριο. Η βραχώδης χαμηλή άκρα λέγεται κοινώς και «καβάκι» ή αν είναι χαμηλή και αμμώδης απόληξη της παραλίας, τότε λέγεται χαρακτηριστικά «πούντα», εκ της ισπανικής ταυτόσημης.

* Γλώσσα συνήθως λέγεται πολύ χαμηλή αμμώδης προεξοχή ξηράς που δεν παρουσιάζει καμία ανύψωση ακτής. Η γλώσσα συνήθως αναχωρεί από αμμώδη επίσης ακτή. Η γλώσσα χρήζει ιδιαίτερης προσοχής, αφού δεν εντοπίζεται εύκολα ακόμα και από το ραντάρ.

* Τέλος, Κεφαλή συνήθως λέγεται η απότομη ανύψωση του τέρματος της ακτής του Ακρωτηρίου ή της Άκρας που συνδέεται με την υπόλοιπη ακτή με χαμηλή λωρίδα γης.
Ακρωτήρι Ζακύνθου

Το Ακρωτήρι Ζακύνθου είναι οικισμός του δήμου Ζακύνθου. Κοντά στον οικισμό υπάρχει απόκρημνη παραλία μήκους 2,5 χλμ. Τα όρια της παραλίας καθορίζονται από τον φάρο "Κρυονέρι" μέχρι τη νησίδα "Τρέντα-νόβε" (ή "Βόδι"). Σε κοντινή απόσταση από την νότια άκρη της βρίσκεται το ακρωτήριο "Κόκκινος βράχος", όπου, σύμφωνα με την τοπική παράδοση, αυτοκτόνησε η Φωτεινή Σάντρη, πρόσωπο που αποτελεί και την ηρωίδα του μυθιστορήματος του Γρηγόριου Ξενόπουλου.

Η παραλία έχει ιδιαίτερο φυσικό κάλλος και έχει χαρακτηριστεί μνημείο από το Υπουργείο Πολιτισμού.
Σούνιο

thumb|300x300px|Ο Γαλαξίας πάνω από το ναό του Ποσειδώνα στο Σούνιο

Σούνιο (ή "Κάβο κολώνες" ή "Καβοκολώνες") ονομάζεται το ακρωτήριο που βρίσκεται στο νοτιότερο άκρο στην εσχατιά του νομού Αττικής. Τα παράλια του είναι βραχώδη και απότομα. Υψώνεται σχεδόν κάθετα από την θάλασσα σε μεγάλο ύψος σχηματίζοντας στους πρόποδες αυτού προς δυσμάς μικρό όρμο που με ισθμό χωρίζεται από έτερο ανατολικό ορμίσκο. Το Σούνιο είναι γνωστό λόγω της σημαντικής γεωγραφικής θέσης του αλλά και εξαιτίας των ερειπίων του αρχαίου ναού του Ποσειδώνα που βρίσκονται σε αυτό. Στα νεότερα χρόνια, η ευρύτερη περιοχή λόγω της περιβαλλοντικής αξίας της, ανακηρύχθηκε εθνικός δρυμός. Ονομαστό είναι το ηλιοβασίλεμα από το Σούνιο.
Αλντεμπαράν

Αλντεμπαράν ("Aldebaran", εξελληνισμένα Αλδεβαράν) είναι η ιδιαίτερη ονομασία, προερχόμενη από τους Άραβες, του αστέρα α του αστερισμού Ταύρου, ενώ η αρχαία ονομασία αυτού από τους Έλληνες ήταν «νότιος οφθαλμός του Ταύρου». Στην Ελλάδα ονομάζεται σήμερα και Λαμπαδίας.
Αλαμάκ

Αλαμάκ ή Αλμάχ ονόμαζαν οι Άραβες τον αστέρα γ του αστερισμού της Ανδρομέδας. 

Κατά τους Ίππαρχο και Πτολεμαίο ο εν λόγω αστέρας είναι: «ο εν τω αριστερώ ποδί» της Ανδρομέδας. Το 1778 ο Γιόχαν Μάγερ ανεκάλυψε ότι ο γ Ανδρομέδας ήταν διπλός αστέρας: όταν παρατηρηθεί με ένα μικρό τηλεσκόπιο, εμφανίζεται ως δύο αστέρες. Ο φωτεινότερος από τους δύο είναι ο χρυσοκίτρινος γ1 Ανδρομέδας, ενώ ο αμυδρότερος είναι ο γαλάζιος (γ2 Ανδρομέδας), περί τα 10 δευτερόλεπτα της μοίρας από τον πρώτο. Οι ερασιτέχνες αστρονόμοι το θεωρούν ένα από τα οορφότερα διπλά άστρα, εξαιτίας της χρωματικής αντιθέσεως των μελών του. Αργότερα ανακαλύφθηκε ότι ο γ2 Ανδρομέδας είναι ο ίδιος ένα τριπλό αστρικό σύστημα. Αυτό που εμφανίζεται στο γυμνό μάτι ως ένα άστρο είναι συνεπώς στην πραγματικότητα 4 διαφορετικά άστρα.
Γιόντα

Ο δάσκαλος Τζεντάι Γιόντα (αγγλικά Yoda, ) (896 ΠΜΓ - 4 ΜΜΓ) είναι ένας πλασματικός χαρακτήρας της σειράς ταινιών "Ο Πόλεμος των Άστρων", τον οποίο υποδύεται ο Φρανκ Οζ. Εμφανίζεται σε όλα τα επεισόδια, εκτός από το τέταρτο.

Όπως πολλά ονόματα στον Πόλεμο των Άστρων, το όνομα "Yoda" έχει υποτεθεί ότι έχει προέλθει ετυμολογικά από κάποια αρχαία γλώσσα - σε αυτήν την περίπτωση ενδεχομένως από σανσκριτικό και "yoddha" (πολεμιστής) ή το εβραϊκό "yodea" (αυτός που ξέρει). Ο χαρακτήρας του Γιόντα θεωρείται από μερικούς ότι έχει εμπνευστεί από τον κύριο χαρακτήρα της ρωσικό-ιαπωνικής ταινίας "Dersu Uzala" του 1975 με σκηνοθέτη τον Ακίρα Κουροσάβα.

Η καταγωγή του είναι άγνωστη, παρ' όλα αυτά το είδος του από τους φαν της ταινίας αποκαλείται απλά "το είδος Γιόντα" καθώς στον κόσμο της σειράς "Ο Πόλεμος των Άστρων" δεν του έχει δοθεί επίσημο όνομα και περιλαμβάνει τον Γιόντα τον ίδιο αλλά και τους χαρακτήρες Γιαντλ (509 ΠΜΓ - Δασκάλα Τζεντάι και μέλος του Συμβουλίου) και το αποκαλούμενο ως Παιδί (41 ΠΜΓ, στον πλανήτη Αρβάλα 7 - ως μωρό στα 50 του χρόνια ήταν ο κύριος στόχος ενός κυνηγού επικηρυγμένων από τον Μάνταλορ). Το όνομα του Παιδιού αποκαλύπτεται ότι είναι Γκρόγκου.
Κύπελλο Κόρατς

:"Δεν πρέπει να συγχέεται με το Κύπελλο Ραντιβόι Κόρατς"
To Κύπελλο Κόρατς (αγγλικά: "FIBA Korać Cup") ήταν μία ευρωπαϊκή διασυλλογική διοργάνωση καλαθοσφαίρισης.